
Proiect

PARLAMENTUL REPUBLICII MOLDOVA

LEGE

 privind modificarea şi completarea unor acte legislative

        Parlamentul adoptă prezenta lege organică.

Articolul I. - Codul cu privire la contravenţiile administrative, adoptat prin Legea R.S.S. Moldoveneşti din 29 martie 1985 (Veştile Sovietului Suprem şi ale Guvernului R.S.S. Moldoveneşti, 1985,  nr. 3, art.47 ), cu modificările şi completările ulterioare, se modifică şi se completează după cum urmează:


1. Articolul 15 se completează cu alineatul patru, cu următorul cuprins: 

          „Dispoziţiile prezentului articol nu se extind în cazul tragerii la răspundere pentru contravenţiile prevăzute de art. 17427- 17429  din prezentul Cod”. 

          2. Codul se completează cu articolul 191, cu următorul cuprins:

          „Articolul 191. Proporţii mici şi daune considerabile 

          Se consideră proporţii mici valoarea bunurilor sustrase, dobîndite, primite, fabricate, distruse, utilizate, transportate, păstrate, comercializate, trecute peste frontiera vamală, valoarea pagubei pricinuite, care, la momentul săvîrşirii contravenţiei, nu depăşesc 25 de unităţi convenţionale de amendă. 
Caracterul considerabil al daunei cauzate se stabileşte luîndu-se în considerare valoarea, cantitatea şi însemnătatea bunurilor pentru victimă, starea materială şi venitul acesteia, existenţa persoanelor întreţinute, alte circumstanţe care influenţează esenţial starea materială a victimei, iar în cazul prejudicierii drepturilor şi intereselor ocrotite de lege - gradul lezării drepturilor şi libertăţilor fundamentale ale omului”.

3. Articolul 23 se completează cu punctul 8)1, cu următorul cuprins:

          „8)1. Privarea de dreptul de a deţine anumite funcţii sau de a exercita o anumită activitate”.


4. La articolul 24, propoziţia întîi, după cuvîntul „echivalent”, se completează cu cuvintele „ , privarea de dreptul de a deţine anumite funcţii sau de a exercita o anumită activitate”.

5. Codul se completează cu articolul  312, cu următorul cuprins:


„Articolul 312.  Privarea de dreptul de a deţine anumite funcţii sau de a exercita o anumită activitate

           Privarea de dreptul de a deţine anumite funcţii sau de a exercita o anumită activitate o aplică instanţa de judecată pe un termen de la 1 pînă la 3 ani. 
         Această sancţiune se aplică în cazurile în care, pornind de la  caracterul contravenţiilor comise de către persoana vinovată care exercită sau practică o anumită activitate, legea recunoaşte ca inadmisibilă deţinerea de către ea a unei anumite funcţii sau exercitarea unei anumite activităţi”.

6. La articolul 51, alineatul doi se exclude.
7. Codul se completează cu articolul 517, cu următorul cuprins:
„Articolul 517.Cauzarea de daune materiale prin înşelăciune sau abuz 
                         de încredere

Cauzarea de daune materiale proprietarului prin înşelăciune sau abuz de încredere, dacă fapta nu constituie o însuşire şi nu întruneşte elementele unei infracţiuni,-
atrage după sine aplicarea unei amenzi în mărime de pînă la o sută cincizeci de unităţi convenţionale”.
          8. Articolul 17418 va avea următorul cuprins:


„Articolul 17418. Nerespectarea prevederilor Legii privind combaterea corupţiei şi protecţionismului

        Eschivarea intenţionată de către  conducătorii autorităţilor publice, altor instituţii, întreprinderi şi organizaţii de stat   de la executarea obligaţiilor de a lua măsuri de rigoare faţă de funcţionarii din subordine, vinovaţi de săvîrşirea unor acte de corupţie şi de protecţionism, şi de a comunica autorităţilor prevăzute de lege despre aceste acte,

         atrage după sine aplicarea unei amenzi în mărime de la cincizeci la două sute de unităţi convenţionale.

 Aceleaşi acţiuni săvîrşite repetat în decursul unui an -
         atrag după sine aplicarea unei amenzi în mărime de la două sute la trei sute de unităţi convenţionale, cu privarea de dreptul de a deţine anumite funcţii sau de a exercita o anumită activitate pe un termen de la 1 pînă la 3 ani.”.

          9. Codul se completează cu articolele 17427-17429, cu următorul cuprins:

         Articolul 17427.  Abuzul de putere sau abuzul de serviciu

         Folosirea intenţionată de către o persoană cu funcţie de răspundere a situaţiei de serviciu, manifestată prin încălcarea intereselor publice sau drepturilor şi intereselor ocrotite de lege ale persoanelor fizice sau juridice, dacă  aceasta nu constituie o infracţiune, (
atrage după sine aplicarea unei amenzi în mărime de la  cincizeci  la o sută cincizeci de unităţi convenţionale, cu privarea de dreptul de a deţine anumite funcţii sau de a exercita o anumită activitate pe un termen de la 1 pînă la 3 ani. 
        Articolul 17428.  Excesul de putere sau depăşirea atribuţiilor de serviciu 

        Săvîrşirea de către o persoană cu funcţie de răspundere a unor acţiuni care depăşesc în mod vădit limitele drepturilor şi atribuţiilor acordate prin lege, manifestată prin încălcarea intereselor publice sau drepturilor şi intereselor ocrotite de lege ale persoanelor fizice sau juridice, dacă  aceasta nu constituie o infracţiune, (
atrage după sine aplicarea unei amenzi în mărime de la  cincizeci  la o sută cincizeci de unităţi convenţionale, cu privarea de dreptul de a deţine anumite funcţii sau de a exercita o anumită activitate pe un termen de la 1 pînă la 3 ani.

         Articolul 17429. Participarea ilegală la activitatea de întreprinzător

         Participarea ilegală la activitatea de întreprinzător a unui funcţionar public prin crearea (fondarea) unor întreprinderi, precum şi conducerea directă sau indirectă, prin intermediul altor persoane, a  activităţii întreprinderilor,       

atrage după sine aplicarea unei amenzi în mărime de la  cincizeci  la o sută  de unităţi convenţionale, cu privarea de dreptul de a deţine anumite funcţii sau de a exercita o anumită activitate pe un termen de la 1 pînă la 3 ani”.

         10. La articolul 2101, cifra „17418” se substituie prin cuvintele „alineatul întîi al articolului 17418”. 
         11. La articolul 254,  alineatul (2), după cifra „1749”, se completează cu cifrele „17427-17429”. 

         12. La articolul 264, alineatul (2), după cifra „1749”, se completează cu cifrele „17427-17429”. 

         13. Codul se completează cu capitolul 311, cu următorul cuprins:


„CAPITOLUL 311. Procedura privind executarea deciziei de privare de dreptul de a deţine anumite funcţii sau de a exercita o anumită activitate
          Articolul 3131. Modul de executare a deciziei de privare de dreptul de a  deţine anumite funcţii sau de a exercita o anumită activitate


 Decizia de privare de dreptul de a deţine anumite funcţii sau de a exercita o anumită activitate şi dispoziţia de executare se remite de către instanţa de judecată oficiului de executare în a cărui rază teritorială îşi desfăşoară activitatea sau îşi are domiciliul contravenientul.
          Decizia de privare de dreptul de a deţine anumite funcţii sau de a exercita o anumită activitate este executorie nu numai pentru persoana vinovată, dar şi pentru toate întreprinderile, instituţiile şi organizaţiile la luarea deciziei privind angajarea la lucru a persoanei vinovate.

În caz de concediere a contravenientului pînă la executarea definitivă a pedepsei, administraţia este obligată să înscrie în carnetul lui de muncă interdicţia stabilită în hotărîrea judecătorească, durata şi caracterul funcţiei ce nu poate fi ocupată şi/sau ale activităţii ce nu poate fi exercitată”.

Articolul II. – Codul penal al Republicii Moldova nr. 985- XV din 18 aprilie 2002 ( Monitorul Oficial al Republicii Moldova, 2002, nr.128-129, art. 1012), cu modificările şi completările ulterioare, se modifică şi se completează după cum urmează:

1. În dispoziţia  articolului 53, după cuvintele „răspundere penală de către”, se introduc cuvintele „procuror în cadrul urmăriri penale şi de către”, iar după cuvintele „instanţa de judecată” se introduc  cuvintele „la judecarea cauzei”.

  2. La articolul 55 alineatul  (1), cuvintele „de către instanţa de judecată dacă” se substituie prin textul „în cazurile  dacă şi-a recunoscut vina,  a reparat  prejudiciul cauzat prin infracţiune şi ”.

          3. La articolul 58, cuvintele „la data judecării cauzei,” se exclud.

       4. Articolul 104:


la alineatul (1):


în prima propoziţie, cuvintele „instanţa de judecată  le poate aplica ” se substituie prin cuvintele „ le pot fi aplicate”;

 
litera e), după cuvintele „internarea minorului”, se completează cu textul  „ ,de către instanţa de judecată,” . 

 5. La articolul 126 alineatul (1), cifra “1500” se substituie prin cifra “5000”, iar cifra “500” se substituie prin cifra “2500”.

 6. Articolele  153 şi 154 se exclud.

 7. Articolul 196:

 alineatul (1), după cuvintele  „daune materiale”,  se completează cu cuvintele „în proporţii mari” ;

 la alineatul (3) litera b), cuvintele „proporţii mari” se substituie prin cuvintele „proporţii deosebit de mari”;

 alineatul (4) se exclude. 

8. Articolele  198 şi 203  se exclud.

9. La articolul 231 alineatul (1) litera b), cuvintele „în proporţii mari” se substituie prin cuvintele „în proporţii ce depăşesc 500 unităţi convenţionale”.
10. La articolul 232 alineatul (2), cuvintele „în proporţii mari” se substituie prin cuvintele „în proporţii ce depăşesc 500 unităţi convenţionale”.
11. În dispoziţia articolului 233, cuvintele „în proporţii mari” se substituie prin cuvintele „în proporţii ce depăşesc 200 unităţi convenţionale”.

12. În dispoziţia articolului 234, cuvintele „în proporţii mari” se substituie prin cuvintele „în proporţii ce depăşesc 200 unităţi convenţionale”.

        
13. Articolul 244:


la alineatul (1), cifra „500” se substituie prin cifra „2500”;


alineatul (2) va avea următorul cuprins:


„(2) Aceeaşi  acţiune săvîrşită:


a) repetat;


b) care a condus la neachitarea impozitului în proporţii deosebit de mari

se pedepseşte cu amendă în mărime de pînă la 1.000 unităţi convenţionale sau cu închisoare de pînă la 3 ani, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de pînă la 3 ani, iar persoana juridică se pedepseşte cu amendă în mărime de la 3000 la 6000 unităţi convenţionale cu privarea de dreptul de a exercita o anumită activitate sau cu lichidarea întreprinderii”. 

          14. Articolul 255:
          la alineatul (1), cuvintele „esenţiale sau considerabile” se substituie prin cuvîntul „mari”;

          la alineatul (2) litera c), cuvîntul „mari” se substituie prin cuvintele „deosebit de mari”.

          15. La articolul 258, cuvintele „faptă care periclitează integritatea structurală a blocului de locuit” se substituie prin cuvintele „fapta care cauzează daune esenţiale sau considerabile integrităţii structurale a blocului de locuit”.

         16. Articolul 273:
         alineatul (2) se completează cu litera c)1, cu următorul cuprins:
„c)1 săvîrşită prin pătrunderea în garaj, în alte încăperi ori teritorii îngrădite sau păzite ”;

        
dispoziţia alineatului (3) va avea următorul cuprins :

        
„(3) Acţiunile prevăzute la alin. (1) sau (2) însoţite de violenţă periculoasă pentru viaţa şi sănătatea victimei sau de ameninţarea cu aplicarea unei asemenea violenţe”.

     
17.  Articolele 277 şi 299  se exclud.
Articol III. - Codul de procedură penală al Republicii Moldova nr.122-XV din 14 martie 2003 (Monitorul Oficial al Republicii Moldova, 2003, nr.104-110, art.447), cu modificările şi completările ulterioare, se modifică şi se completează după cum urmează:

1. Se completează cu articolul 541, cu următorul cuprins:

        
„Articolul 541. Consultantul procurorului
(1) În cadrul procesului penal, procurorul poate fi asistat de un consultant.

      
(2) La indicaţia procurorului, consultantul: 

a) asigură citarea persoanelor în cauzele penale;
b) organizează aducerea silită a persoanelor citate de procuror în condiţiile legii;
c) perfectează procesele-verbale privind acţiunile procesuale efectuate de procuror şi acordă asistenţă tehnică acestuia;
d) studiază materiale şi cauze penale şi propune soluţii procurorului;
e) întocmeşte proiectele actelor emise de procuror;
f) solicită de la persoanele juridice şi fizice prezentarea documentelor şi materialelor;
       
g) prezintă persoanelor menţionate la art.293 din prezentul Cod materialele de urmărire penală pentru luarea de cunoştinţă.

       
(3) Consultantul procurorului activează sub conducerea acestuia şi nu are  dreptul de a efectua de sine stătător acţiuni procesuale”.   
2. Articolul 162: 

în titlul  articolului, după cuvîntul „adoptată”, se introduc cuvintele ”de procuror în cazul încetării urmăririi penale sau de către instanţa de judecată”;

la alineatul (1):

prima propoziţie va avea următorul cuprins:

„În cazul în care procurorul dispune încetarea urmăririi penale sau în cadrul soluţionării de către instanţa de judecată a cauzei în fond se hotărăşte chestiunea cu privire la corpurile delicte.”;
la punctul 4), cuvintele ”, în baza sentinţei instanţei,” se exclud;

la alineatul (2), din propoziţia a treia, cuvintele „ ,prin sentinţă,” se exclud.

3. Articolul 285:

 
la alineatul (1), punctul 2) va avea următorul cuprins: 

„2) există cel puţin una din cauzele şi cazurile, prevăzute la art.35 şi 53 din Codul penal;”;

la alineatul (4), a doua propoziţie, după cuvintele ”o contravenţie administrativă,” se completează cu textul „sau în cazul liberării de răspundere penală a persoanei, cu tragerea la răspundere administrativă,”

alineatul (6) se completează cu punctele 2)1 şi 2)2, cu următorul cuprins:

„2)1 aplicarea măsurilor de siguranţă;

  2)2 încasarea cheltuielilor judiciare.”;
se completează cu alineatul (6¹), cu următorul cuprins:

„(6¹) 
Încetarea urmăririi penale, cu liberarea persoanei de răspundere penală, nu  poate avea loc contrar voinţei  acesteia. ”

4. Articolul 467:

titlul articolului, după cuvintele „obligatoriu al”, se completează cu cuvintele „ordonanţelor procurorului privind încetarea urmăririi penale şi al”;

alineatul (1), după cuvintele „Hotărîrile judecătoreşti definitive”, se completează cu cuvintele „şi ordonanţele procurorului privind încetarea urmăririi penale”;

alineatul (2), după cuvintele „solicitată la executarea”, se completează cu cuvintele „ordonanţelor procurorului privind încetarea urmăririi penale şi”;

se completează cu alineatul (2)1, cu următorul cuprins:

„(2)1  Ordonanţele  procurorului privind încetarea urmăririi penale sînt documente executorii.”

5. Articolul 483:

la alineatul (1),  cuvintele „de a iniţia în instanţă demers despre liberarea minorului de răspundere penală” se substituie prin cuvintele „liberarea acestuia de răspundere penală”, iar cuvintele „cu internarea acestuia într-o instituţie specială de învăţămînt şi de reeducare sau într-o instituţie curativă şi de reeducare ori” se exclud;

alineatul (2), după cuvintele „minorului de răspundere penală”, se completează cu cuvintele „cu internarea acestuia într-o instituţie specială de învăţămînt şi de reeducare sau într-o instituţie curativă şi de reeducare”;

din alineatul (3)  cuvintele „ , aplicată lui în baza încheierii judecătorului de instrucţie,” se exclud.

6. Articolul 512:

la alineatul (1), cuvintele „înaintează un demers judecătorului de instrucţie cu propunerea de a libera persoana” se substituie prin cuvintele „prin ordonanţa sa dispune liberarea persoanei”;

alineatul (2) se exclude.

7. Articolul 516:

alineatul (1), după cuvintele „probe suficiente,” se completează cu cuvintele „prin ordonanţă porneşte urmărirea penală”, iar cuvintele „ , întocmeşte rechizitoriul” se exclud ;

alineatul (2)  se completează cu cuvintele „ , dar nu mai mult de 10 zile, cu excepţia cazurilor care necesită efectuarea unor acte de urmărire penală cu un termen de executare mai mare”.

        Preşedintele  Parlamentului
Notă informativă 

la proiectul de lege privind completarea şi modificarea

 unor acte legislative

       Elaborarea proiectului de lege este condiţionată de necesitatea executării prevederilor Programului Naţional de Implementare a Planului de Acţiuni RM-UE şi conformării cadrului juridic naţional în domeniul combaterii corupţiei şi protecţionismului la normele dreptului internaţional.

       Totodată, prezentul proiect de lege corespunde Recomandării REC (2000) 19 „Cu privire la rolul Procuraturii în cadrul sistemului de justiţie penală”, adoptată de Comitetul de Miniştri al Consiliului Europei la 6 octombrie 2000, care cuprinde un şir de principii aplicabile sistemului procuraturii statelor membre ale Consiliului Europei. 

       În scopul combaterii corupţiei şi protecţionismului se propune completarea Codului cu privire la contravenţiile administrative cu o sancţiune administrativă, care ar prevedea privarea de dreptul de a deţine anumite  funcţii sau de a exercita o anumită activitate pe un termen de la 1 până la 3 ani pornind de la caracterul contravenţiilor comise de către persoana vinovată, pe motivul inadmisibilităţii deţinerii de către aceasta a unei anumite funcţii sau practicarea anumitei activităţi. 

        De menţionat, că revizuirea sancţiunilor administrative corespunde indicaţiilor conducerii republicii expuse în cadrul şedinţei comune a colegiilor Serviciului de Informaţii şi Securitate şi Centrului pentru Combaterea Crimelor Economice şi Corupţiei din 16.06.2006, privind analiza legislaţiei altor ţări, inclusiv a Ucrainei referitor la procedura de privare de dreptul de a deţine anumite  funcţii sau de a exercita o anumită activitate a demnitarilor implicaţi în acte de corupţie.

       Necesitatea includerii în Codul cu privire la contravenţiile administrative a unor asemenea sancţiuni este în concordanţă cu  prevederile art.11 şi 12 al Legii  privind combaterea corupţiei şi protecţionismului nr.900- XIII din 27.06.96.

       Pornind de la faptul că Codul cu privire la contravenţiile administrative conţine un şir de noţiuni cu ar fi „ proporţii mici” (articolele 51 şi 105/3), „ prejudiciu în proporţii considerabile” (art. 124 şi 174/16), propunem de completat Codul cu un articol nou (art.20) „Proporţii mici şi prejudicii considerabile” 

        De asemenea, se propune completarea capitolului 14 al Codul cu noi contravenţii administrative, săvârşite de către o persoanele cu funcţie de răspundere:

        Articolul 174/27. Primirea recompensei nelegitime sau a unui folos material;

        Articolul 174/28.  Abuzul de putere sau abuzul de serviciu;

        Articolul 174/29.  Excesul de putere sau depăşirea atribuţiilor de serviciu; 

        Articolul 174/30. Participarea ilegală la activitatea de întreprinzător;

        Articolul 174/31. Tăinuirea faptelor de corupţie şi protecţionism sau eschivarea cu rea-voinţă de a întreprinde măsurile de rigoare în privinţa persoanelor vinovate de asemenea acţiuni.   

        Abaterile de natură administrativă sunt manifestate prin încălcarea intereselor publice sau drepturilor şi intereselor ocrotite de lege ale persoanelor fizice sau juridice, dacă aceasta nu constituie o infracţiune, adică nu cad sub incidenţa legislaţiei penale. Se propune aplicarea sancţiunilor administrative în privinţa persoanelor cu funcţii de răspundere  în lipsa interesului material sau personal în acţiunile lor, deoarece în multiple cazuri este cu neputinţă de a stabili aceste interese din care cauză sînt clasate cauzele penale.
         Se propune modificarea art.237 (Supravegherea exercitată de procuratură asupra executării legilor în cadrul procedurii în cazurile cu privire la contravenţiile administrative) şi atribuirea dreptului procurorului de a participa la examinarea cazurilor prevăzute de art. 174/27-174/31, precum şi în alte cazuri, prevăzute de legislaţia în  vigoare.
        De asemenea, se propune completarea art. 254  alin. (2) şi 264 alin. (2) cu prevederi privind examinarea cazurilor cu privire la contravenţiile administrative prevăzute de articolele 174/27-174/31 ale Codului cu privire la contravenţiile administrative, cu prezenţa obligatorie a persoanei trase la răspundere administrativă, în termen de trei zile.

       Codul urmează se fie completat cu capitolul 33 privind procedura despre executare a ordonanţei de privare de dreptul de a deţine anumite funcţii sau de a exercita o anumită activitate.

Una din direcţiile principale la formarea şi exercitarea politicii de drept penal în Republica Moldova este procesul de adaptare a normelor de drept penal la condiţiile sociale. Înlăturarea din sistemul legislativ a unor legi care şi-au pierdut actualitatea, practic nu lucrează şi în dependenţă de aceasta nu pot îndeplini acele sarcini care au fost puse iniţial în faţa lor. 
Reieşind din cele expuse, este necesar de optimizat şi de reformat sistemul penal de drept, pentru al aduce la cerinţele cotidiene ale societăţii.

Legea penală se creează pe baza necesităţilor reale ale societăţii în interzicerea        unor sau altor fapte şi trebuie să fie real reflectate în normele penale de drept. 
Actualmente Codul penal include un număr considerabil  de norme care se referă la   încălcări, pentru care  legislatorul a prevăzut şi alte feluri de răspundere cum ar fi: administrativă sau civilă, care în multe cazuri sunt mai aspre decât cele penale din Codul Penal (exemplu: art.255 alin.(1) „Înşelarea clienţilor”). 

În această ordine de idei, considerăm oportun de a decriminaliza unele  fapte prevăzute ca infracţiuni de Codul Penal, deoarece menţinerea  lor redacţia actuală nu este îndreptăţită şi creează în societate o atitudine formală faţă de legislaţia penală. 
Practica demonstrează că a survenit necesitatea aplicării răspunderii administrative pe unele infracţiuni uşoare şi mai puţin grave, care nu prezintă pericol social sporit, excluzând răspunderea penală pentru săvârşirea lor. Aceasta este o practică implementată în majoritatea statelor Comunităţii Europene. 
Mai mult, conform practicii naţionale, instanţele judecătoreşti în baza art. 55 CP liberează persoanele de răspundere penală cu tragerea acestora la răspundere administrativă. 
Această situaţie impune necesitatea adoptării de către Legislativ a amendamentelor la Codul cu privire la contravenţiile administrative, sau în proiectul noului Cod Contravenţional, privind mărimea plafonului daunei cauzate prin sustragere în proporţii mici, majorându-l de la 5 la 25 unităţi convenţionale (500 lei).
În aceiaşi ordine de idei, ar fi necesară modificarea art.126 Cod penal, în sensul majorării cuantumului daunei cauzate prin infracţiune, de la 500 la 1500 unităţi convenţionale (proporţii mari) şi de la 1500 la 5000 unităţi convenţionale (proporţii deosebit de mari), fapt care va genera decriminalizarea unui număr considerabil de fapte actualmente calificate ca infracţiuni.

       Totodată, considerăm oportun a exclude din Codul penal art. 153 – vătămarea intenţionată uşoară a integrităţii corporale sau a sănătăţii şi art. 154 Codul penal, care prevede răspundere penală pentru maltratarea intenţionată sau alte acte de violenţă, deoarece art. 47/1 Codul cu privire la contravenţiile administrative prevede răspunderea administrativă pentru săvârşirea unor acţiuni identice cu aceleaşi urmări.

De asemenea este raţional de a prevedea survenirea răspunderii pentru săvârşirea infracţiunii prevăzute de  alin. (1) art. 196 din Codul penal  doar în cazul  cauzării proprietarului  prin înşelăciune sau abuz de încredere de daune materiale în proporţii mari, iar  pentru fapte analogice care n-au cauzat prejudiciu material în astfel de  proporţii se propune stabilirea   răspunderii administrative prin  completarea  Codului cu privire la contravenţiile administrative  cu articolul 51/7 „Cauzarea de daune prin înşelăciune sau abuz de încredere”.
Urmează a exclude din Codul penal şi art. 198, deoarece pentru deteriorarea din imprudenţă a bunurilor, survine răspunderea civilă, iar prevederile alin. (2) al aceluiaşi articol conţin elemente ale infracţiunii prevăzute de art.149 CP – „Lipsirea de viaţă din imprudenţă”. 

Ca infracţiuni care nu prezintă pericol sporit, urmează a fi exclus din Codul penal art.203 – „Eschivarea de la acordarea ajutorului material părinţilor sau soţului”, deoarece pentru neexecutarea deciziei instanţei judecătoreşti este prevăzută răspunderea administrativă conform art.200/11 CCA, art. 255 alin. (1) – „înşelăciunea clienţilor”, fiindcă persoana poate fi trasă la răspundere administrativă în baza art. 152 CCA.

Considerăm necesar de a exclude din Codul penal art.277 – „folosirea unui autovehicul cu elemente de identitate false” şi art.299 -  „încălcarea regulilor de pază a liniilor de telecomunicaţii”, atrăgând persoanele vinovate la răspundere administrativă conform alin. (4) art.120, 143/1 CCA.

Lit. a) din alin. (3) al art. 273 CP de trecut la alin. (2) al aceluiaşi articol sub lit. d), deoarece conform art. 186 alin. (2) furtul prin pătrundere în încăpere, în alt loc pentru depozitare este o infracţiune mai gravă decât răpirea mijloacelor de transport, însă pedeapsa este mai mică chiar decât la alin. (2) al art. 273. 

Introducerea modificărilor nominalizate ar permite nu numai parţial de a decriminaliza Codul Penal, dar şi a exclude tergiversările la soluţionarea şi adoptarea deciziilor pe aceste categorii de încălcări.

În contextul conceptului independenţei procurorului şi locului Procuraturii în sistemul justiţiei, se înscrie şi dreptul discreţionar al procurorului.

Dreptul nominalizat ţine de deciziile adoptate de procurori referitoare la cauzele cărora urmează a li se da curs.

 De exemplu, în SUA, Marea Britanie, în ţările Baltice etc., în anumite cazuri, procurorii decid oportunitatea începerii urmăririi penale şi iniţierea cercetărilor. 

 De acest drept dispun procurorii din Federaţia Rusă, care pot înceta urmărirea penală în privinţa unei persoane bănuite sau învinuite de săvârşirea unei infracţiuni uşoare sau mai puţin grave.

Procedura penală a Republicii Armenia stipulează dreptul procurorului de a nu începe investigaţiile în cazul în care le consideră iraţionale în legătură cu cauzarea unui prejudiciu nesemnificativ sau îmbolnăvirii făptuitorului de o boală incurabilă. 

În toate cazurile decizia procurorului este pasibilă contestării de către persoanele interesate, revizuirii de către procurorii ierarhic superiori sau prin intermediul revizuirii judiciare. 

Majoritatea deciziilor în condiţiile dreptului nominalizat au la bază luarea de măsuri alternative urmăririi penale:

          - tranzacţiile de compromis (de împăcare), 

          - medierea,

          - cauţiunea, avertizarea sau impunerea anumitor condiţii. 

Pornind de la faptul, că aceste atribuţii au reflectare în recomandările Comitetului de Miniştri al Consiliului Europei şi REC (87)18 „Cu privire la simplificarea justiţiei penale” şi REC(2000)19 „Cu privire la rolul Procuraturii în cadrul sistemului de justiţie penală, considerăm că practica impune necesitatea acordării unei importanţe sporite dreptului discreţionar al procurorului.

Analogic, în pct.3 al Recomandării (2000)19 este stipulat dreptul procurorului de a decide asupra aplicării metodelor alternative urmăririi penale, cu referinţă în materia examinată de Recomandarea nr. R (87) 18, şi în special la capitolul urmăririi penale discreţionare. 

Conform prevederilor Recomandării nr. R (87) 18, principiul oportunităţii urmăririi penale, adică împuternicirea de a renunţa la pornirea urmăririi sau la încetarea ei pentru motive de oportunitate ar trebui să fie prevăzută de legea statelor membre.

Decizia de a renunţa la urmărire, în virtutea acestui principiu, nu poate să intervină decât atunci când autoritatea de urmărire dispune de indici suficienţi cu privire la vinovăţie.

La exercitarea acestei împuterniciri, autoritatea competentă ar trebui să se inspire în sensul legislaţiei din principiul general al egalităţii tuturor în faţa legii şi individualizarea justiţiei penale,  mai exact:

        - gravitatea, natura, circumstanţele şi consecinţele infracţiunii;

        - personalitatea bănuitului;
        - pedeapsa care ar putea fi aplicată;
        - efectele acestei pedepse asupra bănuitului; 

        - situaţia şi părerea victimei etc.
Acordul victimei ar trebui cerut în orice caz când este posibilă o clasare condiţionată, iar în lipsa acestui acord, autoritatea de urmărire ar trebui să  aibă obligaţia de a urmări bănuitul numai dacă ea nu renunţă la  învinuire pentru alte motive.   
În prezent, legislaţia procesual penală a Republicii Moldova nu acordă procurorului dreptul de a adopta hotărâri de neîncepere sau încetare a procesului penal faţă de persoanele care au comis infracţiuni uşoare sau mai puţin grave, dar care îşi recunosc vinovăţia şi nu prezintă pericol social ori acordă organelor de urmărire penală ajutor în descoperirea crimelor deosebit sau excepţional de grave, cu toate că art. 52 Cod procedură penală acordă dreptul procurorului de a înceta urmărirea penală pe motive de nereabilitare.

În vederea eficientizării activităţii procurorului, se propune de a implementa în cadrul organelor Procuraturii, institutul  consultantului procurorului,  care face parte din personalul auxiliar şi urmează să contribuie la exercitarea operativă şi eficientă a atribuţiilor care le revin procurorului în cadrul procesului penal. 
       Persoanele respective vor fi numite în această funcţie în cazul în care  întrunesc condiţiile prevăzute pentru candidaţii în funcţia de procuror, printre care, să fie licenţiaţi în drept, să cunoască limbi străine, să posede computerul etc.

        Exigenţele respective sînt determinate de faptul că aceste persoane urmează să fie antrenate la indicaţia procurorului în activităţi auxiliare, de ordin tehnic, îndreptate spre facilitarea executării atribuţiilor care le revin procurorilor, perfectarea actelor procedurale, citarea persoanelor în cauzele penale, solicitarea de la persoanele juridice şi fizice prezentarea documentelor, materialelor.
Includerea acestei categorii de persoane este la fel, determinată de necesitatea executării funcţiilor prevăzute de legislaţia de procedură penală, şi volumul impunător ce urmează a fi efectuat de procuror în cadrul conducerii şi exercitării penale, in condiţiile respectării termenilor rezonabili.

De menţionat că în majoritatea ţărilor europene (Olanda, Franţa, Elveţia, Germania, Estonia), este aplicat pe larg institutul asistenţilor de procurori, care, după o specializare de până la 3 ani, acumularea unor cunoştinţe profunde şi posedarea unor calităţi incontestabile pot fi numiţi în funcţia de procuror, conform procedurii stabilite de legislaţie.

Totodată, considerăm necesară simplificarea procedurii de cercetare şi examinare a crimelor în flagrant. 
Simplificarea procedurii de instrumentare a infracţiunilor flagrante va facilita activitatea organelor de urmărire penală, va concentra eforturile acestora la cercetarea crimelor cu caracter prejudiciabil sporit (deosebit de grave şi excepţional de grave) şi va asigura examinarea de către instanţele de judecată a cauzelor penale într-un termen restrâns.
 Procurorul General                                                            Valeriu GURBULEA                                     
